stanford-oval/wikipedia huggingface dataset:
Sunn O)))

| Sunn O))) |
| --- | --- |


Tiedot
Toiminnassa:  1998–
Tyylilaji:  drone doom, dark ambient, noise, avantgardemetalli
Kotipaikka:   Seattle, Yhdysvallat
Laulukieli:  englanti
Jäsenet:  Stephen O'Malley, kitara   Greg Anderson, kitara  
Levy-yhtiö:  Southern Lord  
Aiheesta muualla
Kotisivut
Infobox OKNimi-testi OK: 
Sunn (tyyliteltynä Sunn O))), lausutaan sun) on yhdysvaltalainen drone doom -yhtye, jossa soittavat Stephen O'Malley ja Greg Anderson. Alun perin yhtye perustettiin tribuutiksi drone metalin pioneereille, Earthille. Sunn O))) on nimetty Sunn amplifiers -vahvistinvalmistajan mukaan.
Sunn O))):n tavaramerkki on äärimmäisen hitaat ja raskaat kitarat, joiden ääntä kiertämällä yhtye luo omalaatuiset äänimaisemansa. Kappaleissa ei ole rumpuja tai tunnistettavaa rytmiä, ja se on sukua enemmän ambient-musiikille kuin perinteiselle doom metalille. Keikoilla soittaessaan yhtye pitää päällään hupullisia kaapuja.
Diskografia > Demot

The Grimmrobe Demos (demo 1998, CD 2000, 2xPLP 2003, 2xLP 2004)
Diskografia > EP:t

Veils It White (12" 2003)
Cro-Monolithic Remixes for an Iron Age (12" 2004)
Candlewolf of the Golden Chalice (12" 2005)
Oracle (12", CD & 2XCD  2007)
Diskografia > Albumit

ØØ Void (CD 2000, 2xLP 2003)
Flight of the Behemoth (CD & 2xLP 2002)
White1 (CD & 2xLP 2003)
White2 (CD & 2xLP 2004)
Black One & Solstitium Fulminate (2xCD 2005, 2000 levyn painos)
Black One (CD 2005, 2xLP 2006)
Monoliths & Dimensions (2009)
Kannon (2015)
Life Metal (2019)
Pyroclasts (2019)
Diskografia > Livealbumit

The Libations of Samhain (live CD 2003)
Live White (live 2xCD 2004)
Live Action Sampler (2xCD 2004)
La Mort Noir dans Esch/Alzette (1000 levyn painos, myytiin 2006 kiertueella) (2006)
Dømkirke (live 2xLP 2008)
Diskografia > Split-albumit

Angel Coma (rajoitettu split-LP Earth-yhtyeen kanssa) (LP 2006)
Altar (Borisin kanssa, CD 2006, 2×CD 5000 kpl painos 2006, 3×LP 2007)
Rampton (Lee Dorrianin ja Justin Greavesin kanssa nimellä Teeth of Lions Rule the Divine)
Diskografia > Singlet

The Horn And The Spear (EMS Remix) (digitaalinen julkaisu, 2004)
Diskografia > Boksit

WHITEbox (4xLP White-albumien uudelleenjulkaisuboksi, 450 kappaleen painos) (2006)
Aiheesta muualla

Southern Lord Records
Sunn O))) Myspacessa (englanniksi)
Sunn O))) Last.fm:ssä (englanniksi)
Dipylonin kuros

| Dipylonin kuros |
| --- | --- |
 Dipylonin kuroksen pää eli Dipylonin pää.
Nimi:  Dipylonin kuros
Toinen nimi:  Dipylonin pää
Valmistumisvuosi:  n. 600–580 eaa.
Taiteenlaji:  veistos (fragmentti)
Teostyyppi:  kuros
Materiaali:  marmori
Korkeus:  0,42 m
Sijainti:  Kansallinen arkeologinen museo, Ateena, Kreikka
Dipylonin kuros on antiikin kreikkalainen kuros-veistos. Se on veistetty arkaaisella kaudella noin vuonna 600–580 eaa. Veistoksesta on säilynyt vain sen pää eli niin kutsuttu Dipylonin pää sekä käsi. Nykyisin ne ovat esillä Kansallisessa arkeologisessa museossa Ateenassa (esineet NM 3372 ja NM 3965).
Dipylonin pää edestä päin.
Kuroksen oletetaan toimineen alun perin hautamuistomerkkinä. Veistos on saanut nykyisen nimensä siitä, että sen säilyneet osat on löydetty Kerameikoksesta Dipylon-portin läheltä. Pää löydettiin vuonna 1916 ja käsi vuonna 1930. Suurin osa veistoksesta on kadonnut.
Kuros on tehty saarilta peräisin olevasta marmorista, mahdollisesti naksoslaisesta tai paroslaisesta marmorista. Säilyneen pään korkeus on 0,42 metriä. Sen pinta on suhteellisen hyvässä kunnossa. Veistoksessa on käytetty maalauskoristelua, ja punaisen värin jäänteitä on säilynyt hiusnauhojen kohdalla.
Veistoksen kasvot muistuttavat paljon Kerameikoksesta myös löydettyä niin kutsuttua Pyhän portin kurosta sekä New Yorkin kurosta.
Aiheesta muualla

Kuvia tai muita tiedostoja aiheesta Dipylonin kuros Wikimedia Commonsissa
Giovanni van Bronckhorst

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Giovanni Christiaan van Bronckhorst
Syntymäaika: 5. helmikuuta 1975 (ikä 50)
Syntymäpaikka:  Rotterdam, Alankomaat
Pelipaikka: vasen laitapuolustaja
Pituus: 178 senttimetriä
Lempinimi: Gio
Seura
Seura: –
Tehtävä: päävalmentaja
Seurat
| Vuodet | Seura | O | (M) |
| 1993–1998 |  Feyenoord | 103 | (22) |
| 1993–1994 | →  RKC Waalwijk | 12 | (2) |
| 1998–2001 |  Rangers | 73 | (13) |
| 2001–2004 |  Arsenal | 42 | (2) |
| 2003–2004 | →  Barcelona | 34 | (1) |
| 2004–2007 |  Barcelona | 71 | (4) |
| 2007–2010 |  Feyenoord | 88 | (8) |
| Yhteensä | Yhteensä | 422 | (52) |
Maajoukkue
| 1996–2010 |  Alankomaat | 106 | (6) |
Valmennusura
2010–2011:  Alankomaat U21 (apuv.)
2011–2015:  Feyenoord (apuv.)
2015–2019:  Feyenoord
2020:  Guangzhou R&F
2021–2022:  Rangers
2024:  Beşiktaş
 Seurajoukkueuran tilastot kattavat vain kansalliset sarjat.
| Mitalit> Maa:   Alankomaat.Miesten jalkapallo.MM-kilpailut  | Mitalit> Maa:   Alankomaat.Miesten jalkapallo.MM-kilpailut  | Mitalit> Maa:   Alankomaat.Miesten jalkapallo.MM-kilpailut  | Maa:   Alankomaat> Miesten jalkapallo. |
| --- | --- | --- | --- |
|  Hopeaa | Etelä-Afrikka 2010 | Jalkapallo |  |
Giovanni Christiaan "Gio" van Bronckhorst (s. 5. toukokuuta 1975 Rotterdam, Alankomaat) on alankomaalainen jalkapalloilija ja jalkapallovalmentaja. Hän pelasi Alankomaiden maajoukkueessa yli sata ottelua.
Ura > Pelaajana

Bronckhorst aloitti jalkapalloilun Feyenoordin juniorijoukkueissa jo pikkupoikana. Seuran edustusjoukkueeseen hän nousi kaudeksi 1992–1993 ja kauden 1993–1994 hän pelasi lainasopimuksella Waalwijkissä. Kaudeksi 1998–1999 van Bronckhorst siirtyi 5,5 miljoonalla punnalla Rangersiin, jossa voitti vuonna 2000 Skotlannin liigamestaruuden. Vuonna 2000 hän siirtyi 8,5 miljoonan punnan siirtosummalla Arsenaliin, jossa ei kuitenkaan viihtynyt lainkaan kärsittyään muun muassa loukkaantumisista. Kaudeksi 2003–2004 hän siirtyi Barcelonaan, jossa voitti kausilla 2004–2005 ja 2005–2006 Espanjan pääsarjamestaruuden ja jälkimmäisellä kaudella myös Mestarien liigan. Kesällä 2007 van Bronckhorst palasi takaisin Feyenoordiin.
Alankomaiden maajoukkueessa Bronckhorst debytoi 31. elokuuta 1996 ottelussa Brasiliaa vastaan. Hän on ollut mukana MM-kilpailuissa 1998 sekä EM-kilpailuissa 2000 ja 2004. Van Bronckhorst edusti Hollantia myös vuoden 2006 maailmanmestaruuskisoissa, sekä 2008 EM-kisoissa. Van Bronckhorst kruunasi maajoukkueuransa hienosti MM-hopealla vuoden 2010 MM-kisoissa. Hän teki monien mielestä kisojen hienoimman maalin noin 30 metristä tolpan kautta vasemmalla jalallaan.
Ura > Valmentajana

Kesällä 2015 van Bronckhorstista tuli Feyenoord Rotterdamin päävalmentaja.  Hän johdatti debyyttikaudellaan Feyenoordin KNVB-cupin mestariksi, kun FC Utrecht kaatui finaalissa 2-1. Pokaali oli Feyenoordin ensimmäinen sitten kauden 2007/08 cup-voiton, jota van Bronckhorst oli juhlimassa pelaajana. Kaudella 2016/17 van Bronckhorstin suojatit jatkoivat vahvoja otteitaan ja tasainen liigakausi huipentui Feyenoordin mestaruuteen. Edellisen kerran seura oli juhlinut mestaruutta 18 vuotta aikaisemmin. Kaudella 2017/18 van Bronckhorst luotsasi Feyenoordin toistamiseen Alankomaiden cupin mestariksi, kun loppuottelussa kaatui Ajax maalein 3-0. Liigassa mestaruuden puolustaminen ei onnistunut, vaan sijoitus oli lopulta neljäs. Menestystä ei myöskään tullut Mestarien liigassa, jonka lohkovaiheessa Feyenoord voitti vain SSC Napolin kotonaan 2-1 ja jäi lohkojumbona pudotuspelien ulkopuolelle.
Kaudella 2018/19 Feyenoord jäi kauas mestaruustaistelusta, sillä kolmossijasta huolimatta ero mestaruuden voittaneeseen Ajaxiin oli 21 pistettä. Cupissa van Bronckhorst luotsasi Feyenoordin välieriin. Kausi jäi hänen viimeisekseen Feyenoordin päävalmentajana.
Tammikuussa 2020 van Bronckhorstista tuli Kiinan Superliigan Guangzhou R&F:n päävalmentaja. Van Bronckhorstin johdolla Guanzhou sijoitti koronaviruksen sotkemalla kaudella Kiinan Superliigassa sijalle 11. Hän jätti seuran kauden päätteeksi palatakseen kotimaahansa lähemmäksi perhettään.
Marraskuussa 2021 van Bronckhorstista tuli Skotlannin Valioliigan Rangersin päävalmentaja. Hän oli tehtävässä vuoden verran ja sai potkut marraskuussa 2022.
Kesäkuussa 2024 van Bronckhorst nimitettiin turkkilaisen Beşiktaşin päävalmentajaksi kaksivuotisella sopimuksella, johon sisältyi myös optio yhdestä lisävuodesta. Hänet erotettiin tehtävästään 30. marraskuuta 2024. Erottamisen aikaan Beşiktaş oli Turkin Superliigassa sijalla 6 ja Eurooppa-liigassa sijalla 22.
Meriitit > Pelaajana

Mestarien liiga: 2006
Espanjan Primera División (2): 2005, 2006
Espanjan supercup (2): 2005, 2006
Englannin Valioliiga: 2002
FA Cup (2): 2001, 2003
Skotlannin Valioliiga (2): 1999, 2000
Skotlannin cup (2): 1999, 2000
Skotlannin liigacup: 1998
KNVB-cup (2): 1995, 2008
MM-hopeaa: 2010
EM-välierät (2): 2000, 2004
Meriitit > Valmentajana

Eredivisie: 2017
KNVB-cup (2): 2016, 2018
Aiheesta muualla

Kuvia tai muita tiedostoja aiheesta Giovanni van Bronckhorst Wikimedia Commonsissa
| 0 | 1 | 2 |
| --- | --- | --- |
| Edeltäjä: Fred Rutten | Feyenoordin päävalmentaja 2015–2019 | Seuraaja: Jaap Stam |
| 0 | 1 | 2 |
| --- | --- | --- |
| Edeltäjä: Dragan Stojković | Guangzhou R&F:n päävalmentaja 1–12/2020 | Seuraaja: Jean-Paul van Gastel |
| 0 | 1 | 2 |
| --- | --- | --- |
| Edeltäjä: Steven Gerrard | Rangersin päävalmentaja 11/2021–11/2022 | Seuraaja: Michael Beale |
| 0 | 1 | 2 |
| --- | --- | --- |
| Edeltäjä: Serdar Topraktepe | Beşiktaşin päävalmentaja 6–11/2024 | Seuraaja: Ole Gunnar Solskjær |
Alankomaiden joukkue – Jalkapallon MM-kilpailut 1998
1 van der Sar |
2 Reiziger |
3 Stam |
4 F. de Boer |
5 Numan |
6 Jonk |
7 R. de Boer |
8 Bergkamp  |
9 Kluivert |
10 Seedorf  |
11 Cocu |
12 Zenden |
13 Ooijer |
14 Overmars |
15 Bogarde |
16 Davids  |
17 van Hooijdonk |
18 de Goeij |
19 van Bronckhorst  |
20 Winter  |
21 Hasselbaink |
22 Hesp |
Valmentaja Hiddink
Alankomaiden joukkue – Jalkapallon MM-kilpailut 2006
1 van der Sar |
2 Jaliens |
3 Boulahrouz |
4 Mathijsen |
5 van Bronckhorst |
6 Landzaat |
7 Kuyt |
8 Cocu |
9 van Nistelrooy |
10 van der Vaart |
11 Robben |
12 Kromkamp |
13 Ooijer |
14 Heitinga |
15 de Cler |
16 Maduro |
17 van Persie |
18 van Bommel |
19 Vennegoor of Hesselink |
20 Sneijder |
21 Babel |
22 Timmer |
23 Stekelenburg |
Valmentaja van Basten
Alankomaiden joukkue – Jalkapallon EM-kilpailut 2008
1 van der Sar |
2 Ooijer |
3 Heitinga |
4 Mathijsen |
5 van Bronckhorst |
6 de Zeeuw |
7 van Persie |
8 Engelaar |
9 van Nistelrooy |
10 Sneijder |
11 Robben |
12 Melchiot |
13 Timmer |
14 Bouma |
15 de Cler |
16 Stekelenburg |
17 de Jong |
18 Kuyt |
19 Huntelaar |
20 Afellay |
21 Boulahrouz |
22 Vennegoor of Hesselink |
23 van der Vaart |
Valmentaja van Basten
Alankomaiden joukkue – Jalkapallon MM-kilpailut 2010
1 Stekelenburg |
2 van der Wiel |
3 Heitinga |
4 Mathijsen |
5 van Bronckhorst |
6 van Bommel |
7 Kuyt |
8 de Jong |
9 van Persie |
10 Sneijder |
11 Robben |
12 Boulahrouz |
13 Ooijer |
14 de Zeeuw |
15 Braafheid |
16 Vorm |
17 Elia |
18 Schaars |
19 Babel |
20 Afellay |
21 Huntelaar |
22 Boschker |
23 van der Vaart |
Valmentaja van Marwijk
Runkolinja 550

| Runkolinja 550 |
| --- | --- |
 Uuden ilmeen mukainen Lahti Scala -telibussi uudistuneen liikenteen aloituspäivänä Otaniemessä elokuussa 2013
Tyyppi:  runkolinja
Sijainti:  Espoo ja Helsinki, Suomi
Avattu:  2006 (nimellä Jokeri-linja) 12. elokuuta 2013 (runkolinja)
Suljettu:  29. joulukuuta 2023
Alkupiste:  Itäkeskus, Helsinki
Päätepiste:  Keilaniemi, Espoo
Vyöhyke:  B
Asemia:   Itäkeskus  Oulunkylä  Pitäjänmäki  Mäkkylä  Leppävaara  Aalto-yliopisto  Keilaniemi
Liikennöitsijä(t):  Helsingin Bussiliikenne
Matkoja päivässä:  40 000
Matkoja kuukaudessa:  580 000 (syyskuu 2023)
Jokeri-linja
Runkolinja 550 oli pää­kaupunki­seudun poikittaisliikenteessä vuosina 2003—2023 liikennöinyt runkolinja. Vuosina 2006–2013 siitä käytettiin nimeä Jokeri-linja (ruots. Jokerlinjen). Linjan numero oli vuodesta 2003 alkaen 550, ja reittinä oli loppuvaiheessa Keilaniemi – Leppävaara – Pitäjänmäki – Huopalahti – Oulunkylä – Itäkeskus.
Jokeri-nimen käytöstä luovuttiin 12. elokuuta 2013, jolloin linjasta 550 tuli ensimmäinen HSL:n runkolinja, ja sitä alettiin ajaa uusilla oranssin tilaajavärityksen mukaisilla busseilla. Arkisin linjaa käytti noin 40 000 matkustajaa päivässä. Matkustajapalaute oli myönteistä.
Runkolinja oli paikoin ylikuormittunut, eikä sen kuljetuskapasiteetti pystynyt vastaamaan kasvaneisiin matkustajamääriin. Se korvattiin Raide-Jokerilla eli pikaraitiotiellä 15, jonka liikenne käynnistyi lokakuussa 2023. Runkolinjan 550 liikenne päättyi 29. joulukuuta 2023. Osittain linjan 550 reittiä mukaileva linja 554 aloitti välillä Westendinasema - Itäkeskus 12. elokuuta 2024, ja samalla linja 523 lakkautettiin.
Linjan vaiheet > Linja 550, esi-Jokeri

Linjan 550 liikennöinti käynnistettiin 18. elokuuta 2003 parantamaan pääkaupunkiseudun poikittaisyhteyksiä. Se korvasi Herttoniemen ja Pitäjänmäen välisen linjan 79V. Tämä Jokerin esiaste toteutettiin säästösyistä tavallisena bussilinjana ilman liikennevaloetuuksia, omia pysäkkejä tai erottuvuutta muista linjoista. Linjaa liikennöitiin vain arkisin. Vuoroväli oli ruuhka-aikaan 7 minuuttia, ruuhka-ajan reunoilla 10 minuuttia, päivällä 15 ja liikennöintiajan ääripäissä 30 minuuttia. Linjaa liikennöi ensin HKL-Bussiliikenne ja sitten Helsingin Bussiliikenne.lähde?
Linjan vaiheet > Ruuhkautuminen ja muiden linjojen parannukset

Jokerin matkustajamäärien kasvaessa myös rinnakkaislinjojen tarjontaa kasvatettiin Jokerin ruuhkautumisen hillitsemiseksi. Syysliikenteen alussa 2007 aloitti Helsingin sisäinen linja 52V reitillä Viikki–Oulunkylä–Munkkiniemi, joka oli osuudella Viikistä Vihdintielle päällekkäinen Jokerin ruuhkaisimman osuuden kanssa. Linja pysähtyi muillakin kuin Jokeri-pysäkeillä. Linja ei kuitenkaan merkittävästi auttanut Jokerin ruuhkatuntien matkustajamäärissä. Linjan 52V liikennöinti loppui vuoden 2008 lopussa. Myös Jokeri-linjan vuorovälejä viikonloppuliikenteessä lyhennettiin syksyllä 2007. Lauantaisin vuoroväli lyheni 15 minuutista 10 minuuttiin; sunnuntaisin muutos oli 20 minuutista 15 minuuttiin.
Linjan vaiheet > Runkolinja 550

Osittain Jokerin menestyksen ansiosta HSL päätti alkaa ottaa käyttöön myös muita runkolinjoja. Jokeri-brändin käytöstä päätettiin luopua ja siirtyä oranssin värityksen mukaisiin runkolinjoihin. HSL päätti siirtyä linjalla 550 liikennöinti­sopimus­kauden vaihtuessa 12. elokuuta 2013 runkolinjaväritykseen, ja näin Jokerista tuli HSL-alueen ensimmäinen runkolinja. Liikennöinti siirtyi Helsingin Bussiliikenteelle, joka oli jo aiemmin liikennöinyt Jokerin esiastetta. Linjan katoksellisille pysäkeille lisättiin sinisen värin rinnalle kattoon runkolinjasta kertova oranssi raita.
Kalustona linjalla käytetään Lahden Autokorin valmistamia Lahti Scala -busseja, jotka on maalattu oranssiin HSL-väritykseen. Oranssi väri rinnastuu metron oranssiin, kuvaten korkeaa palvelutasoaselvennä ja raideliikenteen kaltaista matkustamisen helppoutta. Linjalla on käytetty syksystä 2015 alkaen Scalojen lisäksi toisinaan Scania OmniExpress 320LE- ja Volvo 8900LE -busseja, jotka hankittiin pääkaupunkiseudun toiselle runkolinjalle 560. Syksyllä 2013 linjalla otettiin käyttöön avorahastuskokeilu, jossa bussiin voi raidekulkuneuvojen tapaan nousta sisään ilman lipun näyttämistä kuljettajalle ja myös keskiovesta. Tällä pyrittiin ensisijaisesti nopeuttamaan bussin pysäkkiaikoja ja tasaamaan niiden vaihtelua.
Lisäksi linjalla oli käytössä aktiivinen liikenteenohjaus kello 7–9 ja 15–18, jossa Helsingin Bussiliikenteen työnjohtaja pyrki tasaamaan bussien ketjuuntumista.
Linjan vaiheet > Lakkauttaminen

Runkolinjan 550 liikenne lopetettiin 29. joulukuuta 2023. Lakkauttaminen toteutettiin vaiheittain: marraskuussa 2023 linjaa alettiin ajaa vain arkisin 10 minuutin vuorovälillä, ja joulukuun aikana vuoroväliä pidennettiin 10 minuutista 15 minuuttiin.
Linjan ominaisuudet > Liikennevaloetuudet

Joukkoliikennekatujen lisäksi linjan 550 bussien kulkua pyrittiin nopeuttamaan liikennevaloetuuksia ja erityisin Jokeri-valoin.
Reitin varrella oli 35 liikennevalo-ohjattua risteystä ja kahdeksat suojatievalot. Yhdessä liikennevaloristeyksessä oli ikivihreä linjan 550 busseille ja yksissä suojatievaloissa bussiohitus. Helsingissä kaikissa reitin liikennevaloissa Vihdintien liikenneympyrää lukuun ottamatta oli etuudet Jokeri-busseille. Espoon puolella liikennevaloetuus oli käytössä seitsemässä risteyksessä ja etuudettomia risteyksiä oli yhdeksän.
Linjan varrelta löytyi myös erityisiä runkolinjaa varten ohjelmoituja liikennevaloja neljästä eri paikasta. Näillä pysäytettiin risteävien teiden liikenne linjan 550 bussin lähestyessä. Tällaiset valot vastaavat ulkonäöltään tasoristeysten valo-opasteita, mutta valon vaihtumisesta varoitetaan vilkkuvalla keltaisella ja seis-opasteena on kaksi vilkkumatonta punaista valoa.
Linjan ominaisuudet > Matkustajainformaatio

Linjalla 550 oli kaikkiaan 38 pysäkki­paria, joista 13 oli varustettu reaaliaikaisin aikataulunäytöin. Näillä näytöillä esitettiin seuraavien bussien saapumisajat pysäkille sekä mahdolliset häiriötiedotteet. Oulunkylän aseman näytöt saatiin toimimaan vasta 19. elokuuta 2006. Itäkeskuksen ja Pitäjänmäen infotaulut otettiin käyttöön marraskuussa 2006. Espooseen näyttötauluja saatiin odottaa vuoteen 2007 asti laitetoimittajan toimitusvirheen vuoksi.
Bussien sisällä oli näyttöpaneeli, jossa luki seuraavan pysäkin nimi ja linjan määränpää. Busseissa oli käytössä myös automaattiset pysäkkikuulutukset. Bussien sisältä löytyi myös linjan reittiä kuvaava kartta.
Linjan ominaisuudet > Ongelmat

Tiheästi liikennöivien, pitkien bussireittien ketjuuntuminen pareittain kulkeviksi autoiksi tai jopa monen auton letkoiksi on maailmalla yleinen ja hyvin tunnettu ongelma, josta myös runko­linja 550 kärsi. Ruuhkan bussimäärän vähentämiseksi bussien kapasiteettia nostamalla linjalla kokeiltiin myös göteborgilaista kaksinivelkalustoa. Syksyllä 2013 ketjuuntumisen ongelmaa alettiin korjata myös aktiivisella liikenteenohjauksella kello 7–9 ja 15–18.
Tutkimuksien mukaan edes satunnaiset epävakiot, kuten matkustajamäärien vaihtelut tai liikenteen sujuvuuden vaihtelut eivät selitä ongelmaa (tai ole asian ratkaisun avain). Ratkaisumalleja ja teorioita on monia, mutta on silti enemmän sääntö kuin poikkeus, että hallitsemattomana tällaisen reitin liikenne pyrkii puuroutumaan mainituiksi letkoiksi.
Liputta matkustavien osuus oli linjalla huomattavan suuri.
Runkolinja 560

Vuonna 2015 HSL otti käyttöön toisenkin pitkän poikittaislinjan: runkolinja 560 aloitti 10. elokuuta 2015 välillä Myyrmäki – Kuninkaantammi – Paloheinä – Malmi – Kontula – Mellunmäki – Vuosaari – Rastila. Sen pohjana Helsingin puolella oli osittain aikaisempi linja 78. Linja on osa HSL:n uutta runkolinjaverkostoa 550-linjan tavoin, kuitenkin ilman Jokeri-brändiä. Toisessa vaiheessa on ehdotettu linjan jatkamista Myyrmäestä Matinkylään. Sittemmin runkolinjoja on otettu käyttöön useita muitakin.
Gervonta Davis

| Gervonta Davis |
| --- | --- |

Henkilötiedot
Syntynyt: 7. marraskuuta 1994 Baltimore,Maryland Yhdysvallat
Kansalaisuus:   Yhdysvallat
Nyrkkeilijä
Lempinimi:  Tank
Pituus:  166cm
Paino:  58 kg
Painoluokka:  kevytsarja
Kätisyys:  vasenkätinen
Ammattilaistilastot
Ottelut:  29
Voitot:  29
– tyrmäysvoitot:  27
Gervonta Davis (s. 7. marraskuuta 1994 Baltimore Yhdysvallat) on yhdysvaltalainen ylemmän höyhensarjan nyrkkeilijä ja hallitseva IBF-liiton mestari painoluokassaan. Davisin promoottorina toimii Floyd Mayweather.
Ennen nyrkkeilyuraa

Davis aloitti nyrkkeilyharjoittelun viisivuotiaana.
Amatööriura

Davis otteli amatöörinä 221 ottelua joista voitti 206. Davis osallistui vuonna 2012 Golden Gloves nyrkkeilykilpailuun jonka voitti.
Ammattiura

Davis siirtyi ammattinyrkkeilijäksi vuonna 2013. Ensimmäiset ottelut olivat lähinnä kokemattomia nyrkkeilijöitä vastaan, mutta vuonna 2015 Davis kohtasi pitkät nyrkkeilyurat tehneet Cristobal Cruzin ja Mario Antonio Maciasin, jotka voitti ennen täyttä aikaa. Vuoden 2017 tammikuussa Davis kohtasi silloisen höyhensarjan IBF-liiton mestari Jose Pedrazan, jonka hän voitti teknisellä tyrmäyksellä seitsemännessä erässä käytettyään Pedrazaa kanveesissa seitsemännessä erässä.
Amerikanenglanti

| Amerikanenglanti |
| --- | --- |
Oma nimi:  American English
Tiedot
Alue:  Yhdysvallat
Puhujia:  225 miljoonaa
Kirjaimisto:  latinalainen
Kielitieteellinen luokitus
Kielikunta:  indoeurooppalaiset kielet
Kieliryhmä:  germaaniset kielet – länsigermaaniset kielet – englannin kieli
 Ohje 
Englannin levinneisyys Yhdysvalloissa. Mitä tummempi väri, sitä suurempi osuus väestöstä puhuu englantia äidinkielenään.
Amerikanenglanti on lähinnä Yhdysvalloissa puhuttava englannin kielen muoto. Se on englannin puhutuin muoto, sillä yli kaksi kolmasosaa englantia äidinkielenään puhuvista käyttää amerikanenglantia. Brittienglanti ja amerikanenglanti ovat keskenään ymmärrettäviä, mutta niiden välillä on eroja ääntämisessä ja sanastossa sekä jossain määrin myös oikeinkirjoituksessa. Amerikanenglanti jakaantuu useisiin murteisiin, joista osa on paikallisia ja osa etnisiä.
Historia

Englannin kieli tuli Pohjois-Amerikkaan brittiläisen kolonisaation mukana: ensimmäinen aalto englanninkielisiä uudisasukkaita saapui 1600-luvulla. Amerikanenglanti syntyi uudisasukkaiden murteiden sulautuessa toisiinsa. Amerikan ja Englannin kielimuodot alkoivat eriytyä toisistaan, kun Englannissa tapahtuneet kielenmuutokset eivät tavoittaneet Amerikkaa ja samalla amerikanenglantiin tuli uutta sanastoa Pohjois-Amerikan asukkaiden muista kielistä, kuten hollannista, portugalista, espanjasta, intiaanikielistä ja orjien afrikkalaisista kielistä.
Yhdysvaltain itsenäistyttyä vuonna 1776 maassa puhuttu kielimuoto haluttiin standardisoida ja levittää maanlaajuiseksi. Noah Webster julkaisi vuonna 1783 oikeinkirjoitusoppaan The American Spelling Book ja vuonna 1828 sanakirjan An American Dictionary of the English Language.
1900-luvun alussa amerikanenglanti oli noussut brittienglannin rinnalle tasa-arvoiseksi kielimuodoksi, ja Yhdysvaltain laajennuttua ja noustua maailmanmahdiksi maasta oli tullut englannin kielen kehityksen johtaja. Yhdysvaltain maailmanlaajuinen johtoasema elokuvissa, televisiossa, populaarimusiikissa, politiikassa ja kaupassa levittivät amerikanenglannin taitoa kautta maailman ja tekivät englannista maailman johtavan kielen.
Kielimuodot > Yleiskieli

Amerikanenglannin maantieteellisesti neutraalia yleiskielistä ääntämismuotoa kutsutaan nimityksellä General American (GA). Termin otti käyttöön kielitieteilijä George P. Krapp vuonna 1924. Myös nimityksiä Standard English ja Standard American English käytetään joskus Yhdysvalloissa samassa merkityksessä. Yleiskielistä ääntämystä käytetään etenkin valtakunnallisissa televisiouutisissa.
Kielimuodot > Etniset kielimuodot

Kaksi kansallisesti merkittävintä amerikanenglannin etnistä muotoa ovat afrikkalaisamerikkalainen englanti (African-American Vernacular English) ja juutalaisenglanti (Jewish English). Muita etnisiä kielimuotoja ovat espanjankielisten englanti, Louisianan Cajun-englanti, michiganinsuomalaisten englanti, amissien ja mennoniittojen saksalaisvaikutteinen englanti, intiaanien englanti sekä koillisen puolalaisten englanti.
Kielimuodot > Paikalliset murteet

Amerikanenglannin paikalliset murteet voidaan jakaa pohjoisiin (pohjoiset ja koilliset osavaltiot), eteläisiin (kaakkoiset osavaltiot Virginiasta Texasiin), keskisiin (Itä-Yhdysvaltain sisämaa) ja läntisiin.